شەفەق نیوز/ فراکسیۆن بەیارق پەرلەمانی، ئمڕوو چوارشەممە،
ئاشکرای کیشانەوەی کاندیدەیلی لە پێشبڕکێ هەڵبژاردن پەرلەمانی زوینەی هاتگ کرد، دویای
وەرگردن هەڕەشەیلیگ وە کوشتن.
محمد خالدی سەرۆک فراکسیۆنەگە ئەڕا ئاژانس شەفەق نیوز وت:
شمارەیگ لە کاندیدەیل فراکسیۆن بەیارق لە بەغداد پایتەخت، خوەیان لەکاندیدی وەبەشداربوین
لە ئەنجومەن نۆێنەران هاتگ کیشانەو، لەوەر وەرگردن هەڕەشەیلیگ وە کوشتنیان.
خالدی  وتیش: دەزگا
ئەمنیەکان لەوە ئاگادارن، و زانیاریەیل و پەیامەیل هەڕەشەیلەگە ک کاندیدەیل وەریان
گردنە دریاسە دەسیان.
وتیش؛ کاندیدەیلیگ لە فراکسیۆنەیلیگ تر هەڕەشەی کوشتن وەرگردن
تا ناچار بوون خوەیان لە هەڵبژاردن بکیشنەو.
خالدی نشان دا ک ئیجوور گرفتەیلیگ لەناو بازنەیل هەڵبژاردن
ئەوەسا فرە بوود، و شایەت بڕەسێدە کوشتن کاندیدەیل.
خالدی داوا لە حکومەت عراق ودەزگا ئەمنیەیلی کرد مقەیەتی
کاندیدەیل بکەن و بڕیارەیلیگ بوەن تا ئاشکرای ئەو لایەنەیلە بکەن ک هانە پشت هەڕەشەدان
کاندیدەیل.
